# މަރްޔަމް މާރިޔާ
ޑރ. މަރްޔަމް މާރިޔާ އަކީ ދިވެހިރާއްޖޭގެ މިހާރުގެ މަތީ ތަޢުލީމާއި މަސައްކަތްތެރިކަމާއި ހުނަރުތައް ތަރައްޤީކުރުމާ ބެހޭ ވަޒީރު (މިނިސްޓަރ އޮފް ހަޔަރ އެޑިޔުކޭޝަން، ލޭބަރ އެންޑް ސްކިލްސް ޑިވެލޮޕްމަންޓް) އެވެ.
ޑރ. މަރްޔަމް މާރިޔާ ވަނީ 1998 ވަނަ އަހަރު ސިންގަޕޫރުގެ ނޭޝަނަލް އިންސްޓިޓިއުޓް އޮފް އެޑިޔުކޭޝަންގައި ޓީޗިންގ އިންގްލިޝް އޭޒް އަ ސެކަންޑް ލެންގުއޭޖް (ޓީ.އީ.އެސް.އެލް) އިން ޑިޕްލޮމާ ހާސިލުކުރައްވައިފައެވެ. އަދި ހަމަ އެ ދާއިރާއިން މާސްޓަރސް ޑިގުރީ ހާސިލުކުރެއްވިއެވެ. ޕީއެޗްޑީ ހާސިލުކުރެއްވީ 2012 ވަނަ އަހަރު ނިއުޒީލޭންޑުގެ މޭއްސީ ޔުނިވާސިޓީގައި އެޕްލައިޑް ލިންގުއިސްޓިކްސްގެ ދާއިރާއިންނެވެ.
ޑރ. މާރިޔާ ވަނީ ދިވެހިރާއްޖޭގެ އިތުރުން، ނިއުޒީލެންޑާ، އޮސްޓްރޭލިއާއާ، އިނގިރޭސިވިލާތުގެ އެކި ޔުނިވާސިޓީތަކުގައި މަސައްކަތްކުރައްވައިފައެވެ. ރާއްޖޭގައި އެ ކަމަނާ ވަނީ ނުރަސްމީ ތަޢުލީމުދޭ މަރުކަޒާއި، ވިލާ ކޮލެޖާއި، ދިވެހިރާއްޖޭގެ އިސްލާމީ ޔުނިވަރސިޓީ އަދި ދިވެހިރާއްޖޭގެ ޤައުމީ ޔުނިވާސިޓީގައި ވެސް މަސައްކަތްކުރައްވައިފައެވެ.